
AVIZ COMUN

la

Proiectul de lege pentru aprobarea Ordonanței de urgență a Guvernului nr. 101/2018 

cu privire la rectificarea bugetului de stat pe anul 2018

În conformitate cu art. 21 din Regulamentul activităților comune ale Camerei Deputaților și Senatului, republicat, Comisia juridică, de disciplină și imunități a Camerei Deputaților și Comisia juridică, de numiri, disciplină, imunități și validări a Senatului au fost sesizate de către cele două Birouri Permanente, prin adresele nr. PLx. 749/2018 și, respectiv, L724/2018, pentru dezbatere și avizare, cu proiectul de lege pentru aprobarea Ordonanței de urgență a Guvernului nr. 101/2018 

cu privire la rectificarea bugetului de stat pe anul 2018. 

Consiliul Legislativ, prin adresa nr. 1114/23.11.2018, a transmis Parlamentului avizarea favorabilă, cu observaţii şi propuneri a proiectului de lege.

Consiliul Suprem de Apărare a Țării a transmis Parlamentului Hotărârea nr.125/22.11.2018 privind avizarea propunerilor de buget, rectificate pentru anul 2018.  

În ședința din 22 octombrie 2019, Comisia juridică, de numiri, disciplină, imunități și validări a Senatului  a analizat inițiativa legislativă și a hotărât, cu unanimitate de voturi ale membrilor prezenți, să avizeze favorabil, fără amendamente, inițiativa legislativă. 

Comisia juridică, de disciplină și imunități a Camerei Deputaților a analizat proiectul de lege în ședința din data de 17 decembrie 2019. La ședința comisiei, deputații au fost prezenți conform listei de prezență. 

În urma dezbaterilor, membrii celor două comisii au hotărât avizarea favorabilă a inițiativei.  

	Președinte,

Deputat, Nicușor HALICI

Consilier parlamentar,

Alina Grigorescu
	
	                       Președinte,   

            Senator, Șerban NICOLAE

                    Consilier parlamentar, 

                       Andreea Alexandroae




